stanford-oval/wikipedia huggingface dataset:
IMU Abacus -mitali

IMU Abacus -mitali, vuoteen 2022 Rolf Nevanlinna -palkinto, on joka neljäs vuosi Kansainvälisessä matemaatikkojen konferenssissa myönnettävä palkinto. Palkinto oli aiemmin nimetty suomalaisen matemaatikon Rolf Nevanlinnan mukaan. Palkinnon saajan on oltava alle 40-vuotias.
Palkinnon saajat

Mark Braverman, 2022
Constantinos Daskalakis, 2018
Subhash Khot, 2014
Daniel Spielman, 2010
Jon Kleinberg, 2006
Madhu Sudan, 2002
Peter W. Shor, 1998
Avi Wigderson, 1994
A. A. Razborov, 1990
Leslie Valiant, 1986
Robert Tarjan, 1982
Aiheesta muualla

Rolf Nevanlinna -palkinto (englanniksi)
HMAS AE2

| HMAS AE2 |
| --- | --- |
 HMAS AE2

Aluksen vaiheet
Rakentaja:  Vickers, Barrow-in-Furness
Kölinlasku:  10. helmikuuta 1912
Laskettu vesille:  18. kesäkuuta 1913
Palveluskäyttöön:  28. helmikuuta 1914
Poistui palveluskäytöstä:  miehistönsä upottama 30. huhtikuuta 1915
Tekniset tiedot
Uppouma:  660 t (pinnalla) 800 t (sukelluksissa)
Pituus:  36,88 m
Leveys:  6,86 m
Syväys:  3,81 m
Koneteho:  2 × 8-sylinteristä dieselmoottoria: 1 750 hv sähkömoottori: 550 hv
Nopeus:  15 solmua (pinnalla) 10 solmua  (sukelluksissa)
Miehistöä:  35
Aseistus
Aseistus:  4 × 18″ torpedoputkea
HMAS AE2 oli Australian kuninkaallisen laivaston E-luokan sukellusvene ensimmäisessä maailmansodassa.
Valmistus

Alus tilattiin Vickers Limitediltä Barrow-in-Furnessista, missä köli laskettiin 10. helmikuuta 1912. Alus laskettiin vesille 18. kesäkuuta 1913 ja otettiin palvelukseen 28. helmikuuta 1914 ensimmäisenä päällikkönään  Henry H. G. D. Stoker.
Palvelus

Alus saapui 24. toukokuuta Britteinsaarilta Sydneyyn sisaraluksensa HMAS AE1:n kanssa. Aluksen miehistö koostui sekä australialaisista että briteistä upseereiden ollessa Britannian kuninkaallisesta laivastosta.
Ensimmäisen maailmansodan alkaessa alus liitettiin laivasto-osastoon, jonka tehtävänä oli vallata Saksan keisarikunnan Tyynenmeren siirtomaat. Se osallistui Saksan Uuden-Guinean miehittämiseen, jolloin Rabaul pakotettiin 13. syyskuuta antautumaan. Saksan Uusi-Guinea antautui 22. syyskuuta.
Alus lähti 4. lokakuuta Suvaan osana amiraali Pateyn laivasto-osastoa, jonka muut alukset olivat HMAS Australia, HMAS Sydney, HMAS Encounter, HMAS Warrego sekä Ranskan laivaston kevyt risteilijä Montcalm. Osaston tehtävänä oli eliminoida Saksan keisarillisen laivaston risteilijöiden Scharnhorst ja Gneisenau aiheuttama uhka, kun ne olivat hyökänneet Ranskan hallussa olleille Seurasaarille 22. syyskuuta.
Vietettyään kolme viikkoa Fidžillä AE2 erkani 8. marraskuuta Pateyn osastosta ja palasi Sydneyyn, mihin se saapui 16. marraskuuta. Kolme päivää myöhemmin alus jatkoi matkaansa Albanyyn, missä se liittyi Kuningas Yrjön lahdelle koottuun australialaisia joukkoja Eurooppaan kuljettaneeseen saattueeseen, johon kuului 17 ilman saattajia olevaa kuljetusalusta, jotka lähtivät 31. joulukuuta kohti Suezia. SS Berrima johti saattuetta ja hinasi AE2:ta. Saattue saapui 28. tammikuuta 1915 Suezille.
Välimerellä alus liitettiin Britannian kuninkaallisen laivaston laivueeseen, joka operoi Gallipolin alueella. Alus sai 25. huhtikuuta määräyksen tunkeutua Dardanellien läpi Marmaranmerelle estääkseen turkkilaisten liikennöinnin Bosporinsalmen ja Dardanellien välillä. Vastaavat yritykset olivat aiemmin epäonnistuneet. Alus kuitenkin onnistui, ja matkansa aikana se torpedoi Turkin laivaston risteilijän, mutta se osui kahteen otteeseen pohjaan paetessaan aluksen tuhoamista yrittäviä hävittäjiä.
Alus yritti usean laivan upottamista torpedoin ilman tulosta ennen tuhoutumistaan 30. huhtikuuta. Alus ei onnistunut pakenemaan Turkin laivaston aluksia. Veneen konehuone vaurioitui. Aluksen kapteeni halusi varmistaa, ettei alus jäisi turkkilaisten käsiin ja käski upottaa sen. Aluksen kansiluukut jätettiin auki sen upottamiseksi. Turkkilaiset poimivat vedestä koko miehistön, joka oli seuraavat kolme ja puoli vuotta sotavankeudessa. Vankeuden aikana neljä miestä sai surmansa.
Habib Beye

| 0 | 1 | 2 |
| --- | --- | --- |

Henkilötiedot
Koko nimi: Habib Frederic Beye
Syntymäaika: 19. lokakuuta 1977 (ikä 46)
Syntymäpaikka: Suresnes, Ranska
Pelipaikka: oikea laitapuolustaja
Pituus: 182 cm
Seurat
| Vuodet | Seura | O (M) |
| 1997–1998 1998–2003 2003–2007 2007–2009 2009–2012 2011–2012 2012 |  PSG B  Strasbourg  Marseille  Newcastle  Aston Villa →  Doncaster  Doncaster | 17 (2) 134 (8) 147 (4) 52 (1) 9 (0) 9 (0) 13 (2) |
Maajoukkue
| 2001–2008 |  Senegal | 44 (1) |
 Seurajoukkueuran tilastot kattavat vain kansalliset sarjat, päivitetty 23. joulukuuta 2021.  Maajoukkueuran tilastot päivitetty 23. joulukuuta 2021.
| Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Maa:   Senegal> Miesten jalkapallo. |
| --- | --- | --- | --- |
|  Hopeaa | Mali 2002 | Jalkapallo |  |
Habib Frederic Beye (s. 19. lokakuuta 1977 Suresnes) on ranskalais-senegalilainen jalkapalloilija. Beye oli pelipaikaltaan puolustaja ja pelasi Ranskan ja Englannin pääsarjoissa sekä Senegalin maajoukkueessa.
Ura

Ranskassa syntynyt Beye pelasi kaudella 1997–1998 Paris Saint-Germainin reservijoukkueessa, josta hän siirtyi yhden kauden jälkeen Strasbourgiin. Beye pelasi joukkueessa viiden kauden ajan ja voitti vuonna 2001 Ranskan cupin. Kesällä 2003 Beye siirtyi Marseilleen, jossa hän pelasi neljän ja puolen kauden ajan ja voitti UEFA Intertoto Cupin vuonna 2005. Marseillessa joukkueen kannattajat äänestivät Beyen vuoden pelaajaksi kaudella 2005–2006. Hän pelasi kahden viimeisen kauden ajan joukkueen kapteenina ennen siirtymistään Englantiin.
Beye siirtyi elokuussa 2007 Newcastleen kolmen miljoonan euron siirtosummalla. Hän allekirjoitti kolmen vuoden sopimuksen mutta siirtyi kahden kauden jälkeen Aston Villaan jouduttuaan valmennuksen kanssa ongelmiin. Beye päätti pelaajauransa Doncaster Roversin joukkueessa vuonna 2012.
Ura > Maajoukkueura

Beye pelasi Senegalin maajoukkueessa vuosina 2001–2008 yhteensä 44 maaottelua. Hän edusti maataan MM-kisoissa 2002, jossa Senegal selvisi puolivälieriin.
Ian Ogilvy

Ian Ogilvy vuonna 2007.
Ian Raymond Ogilvy (s. 30. syyskuuta 1943) on brittiläinen näyttelijä. Hänet muistetaan muiden muassa televisiosarjoista Return of the Saint (1978–1979) ja Minä, Claudius (1976). Hänellä oli myös merkittävä rooli kauhuelokuvassa Noidantappajat (1968).
Ogilvy on myös kirjailija, joka tunnetaan varsinkin lapsille suunnatuista romaaneista.
Aiheesta muualla

Ian Ogilvy Internet Movie Databasessa. (englanniksi)
HMAS Anzac (FFH 150)

| HMAS Anzac |
| --- | --- |
 HMS Anzac

Aluksen vaiheet
Rakentaja:  Tenix Defence Systems
Kölinlasku:  5. marraskuuta 1993
Laskettu vesille:  16. syyskuuta 1994
Palveluskäyttöön:  13. toukokuuta 1996
Tekniset tiedot
Uppouma:  3 600 t (max)
Pituus:  118 m
Leveys:  14,8 m
Syväys:  4,35 m
Koneteho:  1 × GE LM 2500 -kaasuturbiinimoottori, 30 000 hv 2 × MTU 12V1163 TB83 -dieselmoottoria, 8 840 hv
Nopeus:  28 solmua
Miehistöä:  173
Aseistus
Aseistus:  1 × 5″/54 Mk 45 Mod 2 -tykki 2 × Harpoon-merimaaliohjusten neliohjuksista laukaisualustaa 1 × Mk41 Mod 5 VLS -laukaisualusta Sea Sparrow- ja ESSR-ohjuksille 2 × kolmiputkista 324 mm Mk 32 Mod 5 -torpedoputkea 1 × S-70B-2 Seahawk -helikopteri
HMAS Anzac (viirinumero FFH 150) on Australian laivaston Anzac-luokan helikopterifregatti.
Valmistus

Alus tilattiin Tenix Defence Systemsiltä. Aluksen köli laskettiin 5. marraskuuta 1993, ja alus laskettiin vesille 16. syyskuuta 1994. Alus otettiin palvelukseen 18. toukokuuta 1996.
Aiheesta muualla

Kuvia tai muita tiedostoja aiheesta HMAS Anzac (FFH 150) Wikimedia Commonsissa
Anzac-luokan fregatit
| --- | --- |
Australian laivasto:  HMAS Anzac - HMAS Arunta - HMAS Warramunga - HMAS Stuart - HMAS Parramatta - HMAS Ballarat - HMAS Toowoomba - HMAS Perth
Uuden-Seelannin laivasto:  HMNZS Te Kaha - HMNZS Te Mana
Habib

Habib on arabialainen nimi, joka merkitsee rakastettua.  Nimi on käytössä sekä sukunimenä että miehen etunimenä.
Tunnettuja Habibeja > Habib sukunimenä

Hasan Habib, pakistanilais-yhdysvaltalainen pokeriammattilainen
Irfan Habib, intialainen historioitsija
Yasser Al-Habib, kuvaitilainen shiialaisten uskonnollinen johtaja
Tunnettuja Habibeja > Habib etunimenä

Pyhä Habib, Pyhä Abibas, juutalaissyntyinen varhaiskristitty pyhimys
Habib Bellaïd, algerialais-ranskalainen jalkapalloilija
Habib Beye, ranskalais-senegalilainen jalkapalloilija
Habib Bourguiba, Tunisian presidentti 1956-1987
Habib Draoua, algerialainen jalkapalloilija ja valmentaja
Habib Mejri, tunisilalainen jalkapalloilija ja valmentaja
Habib Miyan, maailman vanhimmaksi väitetty intialainen mies
Kuvitteellisia Habibeja

Habib, samannimisen ruotsalaisen televisiosarjan päähenkilö, Tukholmassa asuva 11-vuotias syyrialainen poika
Gábor Talmácsi

Gábor Talmácsi
Gábor Talmácsi (s. 8. toukokuuta 1981) on unkarilainen ratamoottoripyöräilijä. Hän voitti 125-kuutioisten luokan maailmanmestaruuden kaudella 2007 sekä sijoittui kolmanneksi kausina 2005 ja 2008. Talmácsin uraa sävyttivät useat tallinvaihdot.
Ura > Euroopan sarjat

Vuonna 1995 Talmácsi oli toinen Unkarin mestaruussarjan osakilpailussa 125cc -luokassa. Vuonna 1997 Talmácsi otti sarjassa ensimmäisen voittonsa. Samana vuonna hän saavutti Unkarin Hungaroring -moottoriradalla järjestetyssä Euroopan mestaruusosakilpailussa neljänneksi, joka muodostui suureksi käännekohdaksi hänen urallaan. Vuonna 1999 Talmácsi voitti sekä Unkarin että Alppien - Ardennien mestaruussarjat. Vuoden 2000 EM-sarjassa Talmácsi sijoittui useita kertoja palkintokorokkeelle, ollen lopputuloksissa viides.
Ura > MotoGP

Talmácsi aloitti uransa MotoGP -sarjan 125cc-luokassa vuonna 2001 Italialaisen Racing Service Teamin väreissä. Kauden aikana hän keräsi pisteitä kuudesta osakilpailusta, saavuttaen yhteensä 34 pistettä. Talmácsi oli ensimmäinen sarjassa ajanut unkarilainen pitkään aikaan. Talmácsi aloitti kauden 2002 saman italialaistallin kuljettajana, mutta teknisten ongelmien johdosta vaihtoi kesken kauden saksalaisen Sachsen Honda -tallin riveihin. Ensimmäisessä kisassaan saksalaistallissa Talmácsi saavutti uransa siihen saakka parhaan tuloksen, sijoittuen neljänneksi. Kauden lopputuloksissa Talmácsi päätyi sijalle 22 yhteensä 20 pisteellä.
Kauden 2002 jälkeen useat suuret tallit osoittivat kiinnostusta taitavaksi todettuun unkarilaiseen. Tarjouksista Talmácsi valitsi mestaruuden voittaneen Aprilia -tallin. Kaudella 2003 Talmácsi oli koko sarjan ainut kuljettaja, joka ajoi maaliin jokaisessa osakilpailussa. Yhteensä Talmácsi saavutti 70 pistettä, jotka oikeuttivat 14. sijaan lopputuloksissa. Kaudelle 2004 Talmácsi vaihtoi jälleen tallia, tällä kertaa italialaisen Malagutin ohjaimiin. Vaikean kauden jälkeen sijoitus oli 17., 43 pisteellä. Kauden jälkeen talli myönsi, että Talmácsilla oli suuri osuus siinä, että saavutetut tulokset olivat niinkin hyviä. Vuosi 2005 alkoi jälleen uuden tallin kuljettajana, tällä kertaa suomalaisen Mika Kallion parina KTM-tallissa. Kaudesta tuli Talmácsin uran paras, kolmen osakilpailuvoiton lisäksi unkarilainen saavutti kaksi muuta palkintokorokepaikkaa ja yhteensä 198 pistettä, joiden turvin lopullinen sijoitus oli kolmas.
Kaudella 2007 Talmácsi voitti piikkiluokan maailmanmestaruuden jännittävän taistelun jälkeen. Kausi 2008 Banjaca Aspar Team -tallissa ei lähtenyt käyntiin odotusten mukaisesti mutta hän nousi MM-pisteissä lopulta kolmanneksi.
Ura > MotoGP > Qatarin osakilpailu kausi 2005

Suomessa Talmácsi muistetaan ehkä parhaiten tallitoverinsa, koko kisan ajan johdossa ajaneen Mika Kallion ohittamisesta Qatarin osakilpailun maalisuoralla kaudella 2005. Maailmanmestaruudesta taistelleen Kallion piti KTM-tallin ohjeiden mukaan saada ajaa voittoon, mikäli tallilla olisi kaksoisjohto kisan lopussa. Talmácsi kertoi kisan jälkeen saaneensa väärää tietoa jäljellä olevista kierroksista radan infotaulusta ja vetosi kilpailijanluonteeseensa. Voitollaan Talmácsi vei Kalliolta viisi mestaruuspistettä. Kauden lopussa mestari Lüthin ja Kallion erottivat juuri nuo samat viisi pistettä, eli jos Kallio olisi voittanut tuon kilpailun, olisi hänellä ollut viisi voittoa Lüthi neljää voittoa vastaan, mikä olisi riittänyt hänelle mestaruuteen.
Aiheesta muualla

Virallinen kotisivu (Arkistoitu – Internet Archive)
125cc-luokan kuljettajien maailmanmestarit
Halsan kirkko

Halsan kirkko voi tarkoittaa seuraavia:
Halsan kirkko, kirkko Heimin kunnassa Norjassa
Halsan kirkko, kirkko Meløyn kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halsan kirkko”, voi hakea sivunnimihaulla, laajalla sivunnimihaulla tai tekstihaulla.
Hopea-aurinkoahven

| Hopea-aurinkoahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Kehittyneet luukalat Neopterygii
Lahko::  Ahvenkalat Perciformes
Alalahko::  Percoidei
Heimo::  Aurinkoahvenet Centrarchidae
Alaheimo::  Centrarchinae
Suku::  Pomoxis
Laji::  annularis
Kaksiosainen nimi
 Pomoxis nigromaculatus  Rafinesque, 1818 
 Kartassa keltaisella värillä endeemiset alueet ja purppuraisella alueet joilla laji elää vieraslajina
Katso myös
   Hopea-aurinkoahven Wikispeciesissä   Hopea-aurinkoahven Commonsissa 
Infobox OKNimi-testi OKIUCN-testi OK: 
Hopea-aurinkoahven (Pomoxis annularis) on aurinkoahventen (Centrarchidae) heimoon kuuluva kalalaji. Se on Pomoxis-suvun toinen laji mustapilkkuahvenen (P. nigromaculatus) lisäksi.
Hopea-aurinkoahvenen pituus on tavallisesti 25 senttimetrin luokkaa. Sen maksimipituus on 53 senttimetriä. Suurin lajilla tavattu paino on 2,4 kilogrammaa.
Lajia tavataan kotoperäisenä Kanadassa ja Yhdysvalloissa sekä vieraslajina Meksikossa, Panamassa ja Marokossa. Se sietää sameaa vettä paremmin kuin mustapilkkuahven ja on sitä runsaslukuisempi lietteisissä vesissä. Kansainvälinen luonnonsuojeluliitto IUCN luokittelee sen elinvoimaiseksi lajiksi.
Hopea-aurinkoahvenet syövät ensimmäisenä elinvuonnaan pääasiassa hankajalkaisia, vesikirppuja ja muuta eläinplanktonia. Ensimmäisenä vuonna loppukesästä hopea-aurinkoahven alkaa saalistaa vesihyönteisiä, joita se syö koko loppuelämänsäkin ajan. Toisena elinvuotenaan ne alkavat pyydystää pieniä kaloja, jotka ovat siitä lähtien aurinkoahvenen pääravinto. Hopea-aurinkoahvenet eivät yleensä elä 3–4:ää vuotta pidempää. Kaikkein pisin lajilla tavattu elinikä on 10 vuotta.
Hopea-aurinkoahvenet kutevat huhtikuun lopulla tai toukokuun alussa, kun veden lämpötila on ylittänyt 13 celsiusastetta. Munien määrä vaihtelee, mutta enintään niitä voi olla 20 000 kappaletta. Poikaset kuoriutuvat kolmen päivän kuluessa.
HMS Fortune (H70)

| HMS Fortune |
| --- | --- |
 HMS Fortune

Aluksen vaiheet
Rakentaja:  John Brown and Company, Clydebank
Kölinlasku:  25. heinäkuuta 1933
Laskettu vesille:  29. elokuuta 1934
Palveluskäyttöön:  27. huhtikuuta 1935
Poistui palveluskäytöstä:  Kanadan laivastolle 31. toukokuuta 1943 HMCS Saskatchewanina
Tekniset tiedot
Uppouma:  1 427,5 t (standardi) 1 971,1 t (max)
Pituus:  100,3 m
Leveys:  10,1 m
Syväys:  3,3 m
Koneteho:  38 000 hv
Nopeus:  35,5 solmua
Miehistöä:  145
Aseistus
Aseistus:  4 × QF 4,7" Mk XII -tykkiä CP Mk XVII -asennuksina 2 × nelipiippuista Vickers .50" Mk I -ilmatorjuntakonekivääriä 8 × 21" (533 mm) torpedoputkea 1 × kisko, jolla 20 syvyyspommia
HMS Fortune (viirinumero H70) oli Britannian kuninkaallisen laivaston F-luokan hävittäjä toisessa maailmansodassa.
Valmistus

Alus tilattiin John Brown and Companylta Clydebankistä,  jossa köli laskettiin vesille 25. heinäkuuta 1933. Alus laskettiin vesille 29. elokuuta 1934 ja otettiin palvelukseen 27. huhtikuuta 1935.
Palvelus

Palvelukseen otettaessa alus liitettiin Kotilaivaston 6. hävittäjälaivueeseen, joka nimettiin toukokuussa 1939 uudelleen 8. hävittäjälaivueeksi.
Alus upotti 22. syyskuuta 1939 Hebridien länsipuolella HMS Foresterin kanssa Saksan laivaston sukellusveneen U-27:n. Se upotti 20. maaliskuuta 1940 Shetlannin pohjoisrannikolla sukellusvene U-44:n. Vuonna 1940 alus osallistui Norjan rannikon sotatoimiin. Forester, HMS Fury ja HMS Foresight määrättiin 18. toukokuuta Humberiin, jossa ne liitettiin 26. toukokuuta Noren komentajan alaisuuteen
Palvelus > Force H:ssa

Laivueen mukana alus siirrettiin Gibraltarille Force H:hon, jonka mukana se osallistui 30. elokuuta operaatio Hatsiin. Force H:sta liitettiin taistelulaiva HMS Barham, taisteluristeilijä HMS Resolution, lentotukialus HMS Ark Royal, hävittäjät HMS Faulknor, Fury, Fortune, Forester, HMS Greyhound, HMS Inglefield, HMS Eclipse, HMS Escapade ja HMS Echo Force M:ään tehtäessä epäonninen hyökkäys Dakariin.
Alus suojasi 6. marraskuuta Atlantilla HMS Firedraken, Furyn ja Greyhoundin kanssa HMS Renownia ja Barhamia , kun osasto havaitsi viisi Vichyn Ranskan laivaston hävittäjää. Alus suojasi operaatio Coatissa Välimeren laivastolle toimitettuja täydennysaluksia Sisilian kapeikossa. Se suojasi 15. marraskuuta operaatio Whitessa HMS Argusta toimitettaessa lentokonetäydennyksen Maltalle.
Operaatio Hidessä alus osallistui HMS Malayan ja muutaman muun aluksen siirtoon Maltalta länteen. Alus kuului Force H:n Atlantilla olevaa saattuetta WS5A saattamaan lähetetyn voimakkaan osaston hävittäjäsuojaan.Operaatio Excessiin alus osallistui Group 1:ssä suojaten Ark Royalia.
Alus suojasi 3. maaliskuuta 1941 HMS Fearlessin ja HMS Duncanin kanssa Ark Royalia koulutettaessa uusia lentäjiä lentotukialuksella. Alus oli suojaamassa Ark Royalia Biskajanlahdella Toimitettaessa lentokonetäydennystä Maltalle alus suojasi 1. huhtikuuta operaatio Winchissä Ark Royalia.
Palvelus > Itäisessä laivastossa

Alus siirrettiin 19. helmikuuta 1942 Itäiseen laivastoon Foxhoundin kanssa, kunnes ne siirrettiin 1943 puolivälissä takaisin Britteinsaarille.
Palvelus > Palveluksen loppu

Fortune siirrettiin 31. toukokuuta 1943 Kanadan laivastolle nimellä HMCS Saskatchewan. Alus suojasi Pohjois-Atlantin saattueita 11., 12. ja C3 saattajaosastoissa, kunnes se siirrettiin kesäkuussa 1944 Normandian maihinnousuun. Operaation päätyttyä alus oli Atlantin saattueiden suojana. Se sijoitettiin poistolistalle 28. tammikuuta 1946.
Habib Bourguiba

| Habib Bourguiba |
| --- | --- |

Tunisian 1. presidentti
 25. heinäkuuta 1957 – 7. marraskuuta 1987  
Seuraaja:  Zine el-Abidine Ben Ali
Henkilötiedot
Syntynyt: 3. elokuuta, 1903  Monastir, Ranskan Tunisia
Kuollut: 6. huhtikuuta 2000 (96 vuotta)  Monastir, Tunisia
Ammatti:  lakimies
Puoliso:  Mathilde Lorrain  (1927–1961 (erosi)) Wassila Ben Ammar (1961–)
Tiedot
Puolue:  Néo-Destour
Uskonto:  sunni (islam)
 Nimikirjoitus
Aiheesta muualla
www.bourguiba.com
Habib Ben Ali Bourguiba (arab. الحبيب بورقيبة‎, Al-Ḥabīb Būrqība; 3. elokuuta 1903 Monastir, Ranskan Tunisia – 6. huhtikuuta 2000 Monastir, Tunisia) oli kansainvälisesti tunnettu tunisialainen valtiomies. Hän toimi maansa ensimmäisenä presidenttinä vuosina 1957–1987. Bourguiba oli mukana maansa itsenäisyysliikkeessä pyrkimyksenä irtaantua Ranskasta.
Elämäkerta

Bourguiba syntyi Monastirissa kahdeksasta sisaruksesta nuorimmaksi. Hän aloitti opintonsa Tunisissa ja lähti sen jälkeen Pariisin yliopistoon lukemaan lakia ja valtio-oppia. Pariisissa ollessaan hän tutustui Mathilde Lorainiin, jonka kanssa hän meni naimisiin vuonna 1927. Bourguiballe ja Lorainille syntyi saman vuoden 9. huhtikuuta poika, Habib Bourguiba nuorempi, joka ryhtyi myös poliitikoksi. Käännyttyään islaminuskoon Lorain otti käyttöön nimen Moufida Bourguiba.
Bourguiba palasi perheensä kanssa Tunisiaan ja liittyi vuonna 1928 sanomalehtiin l’Etendard Tunisien ja Sawt At-Tunisi. Ranskan viranomaiset syyttivät Bourguibaa "yllytyksestä rotusortoon". Sen jälkeen hän perusti siirtomaavaltaa vahvasti vastustaneen lehden L'Action Tunisienne.
Bourguiba vietti toisen maailmansodan ensimmäiset vuodet vankeudessa. Hän nousi Tunisian presidentiksi tasavallan synnyttyä 25. heinäkuuta 1957. Kylmän sodan vuosina Bourguiban Tunisialla oli läheiset suhteet Yhdysvaltoihin. Presidentin aikana Tunisiassa toteutettiin useita merkittäviä uudistuksia; mm. naisten oikeudet paranivat moniavioisuuden tultua kriminalisoiduksi ja avioeron laillistetuksi. Uudistettujen lakien mukaan tytöt eivät myöskään voineet mennä naimisiin 17 vuotta nuorempina.
Presidentti Bourguiba vieraili Suomessa vuonna 1963.
Presidentti Habib Bourguiba boikotoi 13. syyskuuta 1965 Casablancassa alkanutta arabimaiden huippukokousta. Hän oli sitä mieltä, että Yhdistynyt Arabitasavalta voi saavuttaa arabimaiden luottamuksen vain lopettamalla laajentumispolitiikkansa ja luopumalla ajattelutavastaan, että se on arabinationalismin johtava maa.
Maaliskuussa 1975 Tunisian kansalliskokous äänesti Bourguiban elinikäiseksi presidentiksi. 6. marraskuuta 1987 hän kuitenkin joutui eroamaan terveyssyistä ja korkean ikänsä johdosta. Hän kuoli 96-vuotiaana ja hänet on haudattu mausoleumiin Monastiriin.
Aiheesta muualla

Wikimedia Commonsissa on kuvia tai muita tiedostoja aiheesta .
Tunisian presidentit
Bourguiba (1957–1987) |
Ben Ali (1987–2011) |
al-Ghannuši (2011) (väliaikainen) |
Mebazaâ (2011) (väliaikainen) |
Marzouki (2011–2014) |
Essebsi (2014–2019) |
Ennaceur (2019) (väliaikainen) |
Saied (2019–)
Tunisian pääministerit
Ben Ammar
Bourguiba
Ladgham
Nouira
Mzali
Sfar
Ben Ali
Baccouche
Karoui
al-Ghannuši
Essebsi (väliaikainen)
Jebali (väliaikainen)
Laarayedh
Jomaa
Essid
Chahed
Fakhfakh
Mechichi
Bouden
Hopea (täsmennyssivu)

Hopea voi tarkoittaa seuraavia asioita:
hopea, alkuaine, kemiallinen merkki Ag
hopea, harmaan sävyinen väri
hopea, toinen heraldisista metalleista
Hopea, kasvisuku, Aasiassa esiintyvä 100-lajinen siipipuukasvien heimon puusuku
Hopea, Victoria Aveyardin fantasiakirjasarja
hopeamitali, urheilukilpailuissa toiseksi sijoittuneelle jaettava palkinto
Sukunimenä

Saara Hopea, muotoilija ja korusuunnittelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hopea”, voi hakea sivunnimihaulla, laajalla sivunnimihaulla tai tekstihaulla.
Hadrianopolis

Hadrianopolis (m.kreik. Ἁδριανόπολις, myös Ἁδριανούπολις, Hadrianūpolis tai Hadrianoupolis) voi viitata seuraaviin antiikin aikaisiin keisari Hadrianuksen perustamiin tai kunniaksi nimettyihin paikkoihin:
Hadrianopolis, kaupunki Bithyniassa
Hadrianopolis, kaupunki Fryygiassa
Hadrianopolis, kaupunki Illyriassa
Hadrianopolis, alun perin Stratonikeia, kaupunki Lyydiassa
Hadrianopolis, kaupunki Traakiassa, nykyinen Edirne
Hadrianopolis, antiikin Ateenan kaupunginosa roomalaisella kaudella
I Will Survive

Yhdysvaltalainen, 7-tuumainen vinyylisingle.
I Will Survive on Gloria Gaynorin laulama diskokappale. Kappale julkaistiin lokakuussa 1978 ja se nousi listaykköseksi Yhdysvalloissa kolmeksi viikoksi ollen listoilla yhteensä 27 viikkoa. Britanniassa kappale oli listaykkösenä neljä viikkoa. Kappale nousi listaykköseksi myös Kanadassa ja Irlannissa. Suomessa se sijoittui parhaimmillaan kolmanneksi. Vuonna 2021 Rolling Stone -lehti listasi laulun 500 parhaimman koskaan tehdyn laulun listalle (sijalle 251.)
Käännös suomeksi